
Определение №145/19.11.2014 по ч. нак. д. №1542/2014 на ВКС, НК, II н.о.
 


 	
	Касационни частни дела	
	 	
	връщане на касационна жалба	
	 	
	ОПРЕДЕЛЕНИЕ	
	 	
	№ 145	
	 	
	Град София, 19.11.2014 г.	
	 	
	 ВЪРХОВНИЯТ КАСАЦИОНЕН СЪД НА РЕПУБЛИКА БЪЛГАРИЯ, Второ наказателно отделение, в закрито съдебно заседание на двадесети ноември през две хиляди и четиринадесета година, в състав:	
	 	
	ПРЕДСЕДАТЕЛ: ЕЛЕНА АВДЕВА	
	 	
	ЧЛЕНОВЕ: 1. ЖАНИНА НАЧЕВА	
	 	
	2. БИСЕР ТРОЯНОВ	
	 	
	разгледа докладваното от съдия Троянов частно наказателно дело № 1542 по описа за 2014 г. 	
	 	
		
	 	
	 	
	 	
		
		
	Производството е по реда на чл. 351, ал. 5 от НПК, образувано по частна жалба на В. И. Ц. срещу разпореждане без дата по в. н.о. х.д. № 1133/ 2013 г. на съдия от въззивния съд, с което е върната жалба срещу Решение № 178 от 19.05.2014 г. по същото дело на Софийски апелативен съд, Наказателна колегия, ІV въззивен състав.	
	 	
	Жалбоподателят излага довод за незаконосъобразност на постановения съдебен акт и твърдение за неправилното връщане на касационната жалба. 	
	 	
	Прокурор М. Велинова от Върховна касационна прокуратура изразява писмено становище, че жалбата е неоснователна, тъй като жалбоподателят е бил заличен като страна с въззивния съдебен и се явява лице, което няма право да подава касационна жалба. 	
	 	
	Върховният касационен съд, след като разгледа жалбата и материалите по делото, за да се произнесе взе предвид следното:	
	 	
	С Решение № 178 от 19.05.2014 г. по в. н.о. х.д. № 1133/ 2013 г. Софийският апелативен съд, Наказателна колегия, ІV въззивен състав е потвърдил оправдателна присъда № 11 от 25.03.2013 г. на Пернишки окръжен съд, с която подсъдимият В. З. В. е оправдан по повдигнатите му обвинения по чл. 212, ал. 5, във вр. с ал. 1 от НК и по чл. 202, ал. 2, т. 1, във вр. с чл. 201, във вр. с чл. 26 от НК, а подсъдимият Д. И. Д. - по чл. 205, ал. 1, т. 3, във вр. с чл. 202, ал. 2, т. 1, във вр. с чл. 201, във вр. с чл. 26 от НК. 	
	 	
	С въззивното решение съдът е приел, че В. И. Ц. неправилно е бил конституиран като частен обвинител от първоинстанционния съд, поради което го заличил като страна по делото, оставил без разглеждане подадената от него въззивна жалба и прекратил въззивното производство в тази част.	
	 	
	Срещу въззивното решение В. И. Ц. подал касационна жалба, която съдията-докладчик от въззивния съд върнал с разпореждане без дата, като подадена от лице, което няма право на жалба. 	
	 	
	Частната жалба е основателна.	
	 	
	С решението си Софийският апелативен съд е преградил пътя на наказателното производство за частния обвинител Ц., тъй като не се произнесъл по основателността на подадената от него въззивна жалба, прекратил въззивното производство в тази му част и заличил частния обвинител като страна в процеса. Преграждането на наказателното производство за частния обвинител е извършено за първи път във въззивното производство, поради което постановеният съдебен акт подлежи на касационно обжалване, на основание чл. 346, т. 4 от НПК. Законът гарантира проверка на правилността на реализираните от въззивната инстанция процесуални действия по преграждане, а проверката се осъществява от горестоящата съдебна инстанция в открито заседание с призоваване на страните. 	
	 	
	Незаконосъобразно съдията-докладчик е върнал касационната жалба на частния обвинител Ц., на основание чл. 351, ал. 4, т. 2 от НПК, макар тя да подлежи на касационно обжалване. За погрешното връщане немалка роля е изиграло и Разпореждане от 03.07.2014 г. с отказ да се образува касационно производство.	
	 	
	Всички въпроси, свързани с правилното конституиране на частния обвинител Ц. от Пернишки окръжен съд, притежаваното от него право на въззивна жалба и има ли допуснато съществено нарушение на процесуалните правила с отказа на въззивната инстанция да се произнесе по жалбата, следва да бъдат решени в касационно производство по реда на глава двадесет и трета от НПК. 	
	 	
	Делото не следва да бъде връщано на Софийски апелативен съд, тъй като процедурата по 	
	 	
	чл. 350, ал. 3 и 4 НПК	
	 	
	 е изпълнена и останалите страни в процеса са получили преписи от касационната жалба на частния обвинител Ц.. Делото следва да се докладва на председателя на Наказателна колегия при Върховния касационен съд за образуване на касационно производство и насрочване на открито съдебно заседание.	
	 	
	По изложените съображения и на основание чл. 351, ал. 5 от НПК, Върховният касационен съд, Второ наказателно отделение	
	 	
	ОПРЕДЕЛИ: 	
	 	
	ОТМЕНЯ разпореждане без дата на съдията-докладчик по в. н.о. х.д. № 1133/ 2013 г., по описа на Софийски апелативен съд, Наказателна колегия, ІV въззивен състав,	
		
	с което е върната касационна жалба от В. И. Ц. срещу Решение № 178 от 19.05.2014 г.	
	 	
	ДА СЕ ДОКЛАДВА делото на председателя на Наказателна колегия на Върховния касационен съд, за образуване на касационно производство	
	 	
	.	
	 	
	Определението не подлежи на обжалване.	
	 	
	 ПРЕДСЕДАТЕЛ:	
	 	
	 ЧЛЕНОВЕ:	

